1. janúar 2019 voru samþykkt á Alþingi ný heildarlög um aðgerðir gegn peninga-þvætti og fjármögnun hryðjuverka . Markmið laganna er að koma í veg fyrir peningaþvætti og fjármögnun hryðjuverka með því að skylda aðila sem stunda starfsemi er kann að verða notuð til peningaþvættis eða fjármögnunar hryðjuverka til að þekkja deili á viðskiptamönnum sínum og starfsemi þeirra og tilkynna um það til lögbærra yfirvalda vakni grunur um eða verði þeir varir við slíka ólögmæta starfsemi . Í lögunum um aðgerðir gegn peningaþvætti og fjármögnun hryðjuverka er peningaþvætti skilgreint : Þegar einstaklingur eða lögaðili tekur við ávinningi , nýtir ávinning eða aflar sér eða öðrum ávinnings af broti sem er refsivert samkvæmt almennum hegningarlögum eða öðrum lögum ; einnig þegar einstaklingur eða lögaðili umbreytir slíkum ávinningi , flytur hann , sendir , geymir , aðstoðar við afhendingu hans , leynir honum eða upplýsingum um uppruna hans , eðli , staðsetningu , ráðstöfun eða flutningi ávinnings eða stuðlar á annan sambærilegan hátt að því að tryggja öðrum ávinning af slíkum refsiverðum brotum . Skipta má peningaþvætti upp í þrjú stig : Ávinningi af broti er komið inn í hagkerfið , oftast í gegnum fjármálafyrirtæki . ( Placement ) Ávinningurinn sem nú er kominn inn í fjármálakerfið er fluttur til innan fjármálakerfisins jafnvel oftar en einu sinni til að leyna upprunalegu eignarhaldi . ( Layering ) Ávinningnum er komið inn í efnahagskerfið t.d. með því að kaupa löglegar eignir s.s. fasteignir , bíla , hlutabréf osfrv. ( Integration ) Hvað er frumbrot peningaþvættis ? Frumbrot eru þau brot sem geta leitt af sér ólöglegan ávinning eða annan ágóða sem reynt er að þvætta . Frumbrot peningaþvættis geta verið öll brot á almennum hegningarlögum eða öðrum lögum . Dæmi um algeng frumbrot peningaþvættis eru fjársvik , fjárdráttur , skattalagabrot , fíkniefnabrot , spillingarbrot o.fl . Hvað er sjálfþvætti ? Þegar sami aðili fremur frumbrot og þvættar sjálfur ólöglegan ávinning er um sjálfþvætti að ræða . Sjálfþvætti getur varðað allt að 6 ára fangelsi skv. 2. mgr. 264. gr. almennra hegningarlaga . Viðurlög Samkvæmt 1. mgr. 264. gr. almennra hegningarlaga varðar peningaþvætti allt að 6 ára fangelsi sé um ásetning að ræða og allt að 6 mánaða fangelsi sé um gáleysi að ræða sbr. 4. mgr . Refsað er samkvæmt almennum hegningarlögum fyrir brot gegn 264. gr. sem framið er innan íslenska ríkisins enda þótt frumbrotið sem ávinningur stafi frá hafi verið framið erlendis , og án tillits til hver var að því valdur . Sé um ávinning af fíkniefnabroti að ræða getur refsing orðið allt að 12 ára fangelsi samkvæmt 2. mgr. 264. gr. almennra hegningarlaga .